laion/Wikipedia-Exotic huggingface dataset:
דרך הנשר

דרך הנשר הוא סרט דרמה ישראלי משנת 1990, אשר נכתב על ידי בני ברבש ואסי דיין ובוים על ידי אורי ברבש, עם אלי דנקר, נורית גלרון וגידי גוב בתפקידים הראשיים. הסרט הוקדש לזכרו של גדי דנציג, צלם הקולנוע שנהרג מספר חודשים לפני צילום הסרט. דניאל (דני) פלד (אלי דנקר) הוא טייס במילואים בחיל האוויר ועובד כטייס ריסוס באזרחות. הוא נשוי למאיה (נורית גלרון) ואב לבן בשם תום (ישי גולן) העומד לפני גיוס לצבא. תום רוצה להתגייס ללהקה צבאית אבל דני מתנגד לכך בתקיפות, וזה יוצר מתח במשפחה. חברו הטוב של דני מימי הטייסת הוא נוימן (גידי גוב) שכעת עובד כרופא מנתח בבית חולים. דני סובל לעיתים מסחרחורת ומדווח על כך לנוימן, ונוימן בודק אותו ומתרשם שישנה בעיה נוירולוגית. בבדיקה CT מאבחנת הרנטגנולוגית (מירי פביאן) שלדני יש שני גידולים במוח. האונקולוג פרופסור גטר (גדעון שמר) אומר לדני כי יש להתחיל במהירות טיפול בהקרנות וכימותרפיה. דני נתקף בהלם, והוא מבקש מנוימן לא לומר זאת למאיה ולתום וכי הוא מבקש להמשיך לטוס, אך למרות זאת נוימן נותן הוראה לקרקע אותו ולהעסיקו בתפקיד פקידותי עד שיתנקה דמו מרעלי הריסוס. מאיה ותום מרגישים שהתנהגותו של דני השתנתה. כשהם מארגנים לו מסיבת יום הולדת בהפתעה הוא אינו שמח ופורש מהר לחדרו. לאחר מכן דני מתחיל לריב עם מאיה ותום ונעדר מהבית יומיים ומאיה מודאגת. חברתה דפנה (עירית גדרון) מתקשרת למשטרה אך תוך השיחה דני חוזר, אורז את בגדיו ואומר למאיה שהוא עוזב את הבית כי אינו אוהב אותה ונותן לה לחשוב שהתאהב באחרת. נוימן מגיע ומספר למאיה את האמת על מחלתו של דני והיא מקבלת זאת בהלם ובבכי, ותום מקשיב לשיחה ומתוודע שהוא יודע על מחלתו של דני. לבסוף דני רוצה להתאבד בכך שהוא קם בבוקר, מגיע למטוס ומניע אותו ללא אישור, ונוטל תרופות משככות כאבים במטרה לאבד את ההכרה, אבל תום שמסתתר במושב השני של המטוס מפתיע אותו ומעיר אותו, ובהדרכתו מצליח תום להנחית את המטוס, ולאחר הנחיתה מסתבר לכולם שדני מת. "דרך הנשר", במסד הנתונים הקולנועיים IMDb (באנגלית) "דרך הנשר", באתר ספר הקולנוע הישראלי "דרך הנשר", באתר אידיבי "דרך הנשר", במסד הנתונים הקולנועיים KinoPoisk (ברוסית) דרך הנשר, במיזם "אישים" לתיעוד היצירה הישראלית ירון לונדון משוחח עם אורי ברבש, נורית גלרון וגידי גוב על דרך הנשר, באתר יוטיוב דרך הנשר, באתר קרן הקולנוע הישראלי
סנדרה (הונגריה)

סנדרה (בהונגרית: Szendrő) היא עיירה במחוז בורשוד-אבאוי-זמפלן, שבצפון מזרח הונגריה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יהודים התיישבו בעיירה במחצית השנייה של המאה ה-18. רובם עסקו בין במסחר, בעיקר בשיווק תוצרת חקלאית. כמו כן, הם עסקו בגידול גפנים וייצור היין ששווק בעיקר לבודפשט הסמוכה. בעיירה נבנו בית כנסת, מוסדות חינוך ומוסדות צדקה ופעלה החברה קדישא. בעקבות הקרע ביהדות הונגריה (1869-1868), הצטרפה הקהילה לזרם האורתודוקסי. ב-1929 נמנו עם קהילת יהודי סנדרה 42 סוחרים, שלושה חקלאים, שני תעשיינים, מורה, עורך דין, שני רופאים, מהנדס, שלושה פקידים, שישה בעלי מלאכה. בעיירה היה בית עלמין יהודי עתיק שנפתח עם ראשות ההתיישבות היהודית בעיירה. ערב מלחמת העולם השנייה התגוררו בסנדרה 277 יהודים. בין הרבנים בסנדרה נמנה הגאון רבי שרגא צבי טננבוים בעל נטע שורק מגדולי הפוסקים בהונגריה, ואחר כך בטשאטה, מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה כשממשלת הונגריה הפרו-גרמנית חוקקה בשנת 1938 את "החוקים היהודיים". ב-1942 נכלאו במחנה הסגר בקישטרצ'ה 15 מנכבדי הקהילה בעקבות הלשנתו של ראש העירייה, חבר מפלגה אנטישמית. לאחר כמה חודשים הם שוחררו, אך מיד גויסו לעבודות כפייה הם נשלחו לחזית באוקראינה, שם הועסקו בפינוי מוקשים. רובם נספו בעבודה זאת. מיד עם כניסת הצבא הגרמני להונגריה, במרץ 1944, תפסו חיילים גרמנים כמה ממנהיגי הקהילה בסנדרה כבני ערובה. על היהודים נכפה להישאר בבתיהם והנוצרים הוזהרו לבל יושיטו עזרה ליהודים. במאי 1944 הוקם הגטו בסנדרה, אליו הובאו גם יהודים מיישובי הסביבה. הגברים נשלחו לעבוד במכרה סמוך, אחרים נשלחו לעבודות כפייה מחוץ לעיירה. בחג השבועות הועברו כל יהודי גטו סנדרה למישקולץ ומשם נשלחו לאושוויץ. לאחר המלחמה חזרו לסנדרה כ-30 יהודים וחידשו את חיי הקהילה בראש הקהילה עמד הרב יצחק צבי דייטש, אחר כך בדטרויט בעל שיח יצחק. ב-1948 הקימו גלעד לזכר 280 קדושי סנדרה. בניין בית הכנסת שופץ למטרת תפילה בציבור אולם בשל התנכלות התושבים במקומיים החלו היהודים להגר מהונגריה. במקום נשארו בתי קברות יהודיים. מדיה וקבצים בנושא סנדרה בוויקישיתוף אתר האינטרנט הרשמי של סנדרה "סנדרה (הונגריה)", באתר JewishGen (באנגלית) קהילת יהודי סנדרו באתר בית התפוצות סנדרו (Szendrő), באנציקלופדיה של הגטאות, באתר יד ושם קהילת יהודי סנדרו באתר בית התפוצות מפקדי האוכלוסין של יהודי הונגריה, 1993 פנקס הקהילות – אנציקלופדיה של הישובים היהודיים למן היווסדם ועד לאחר שואת מלחמת העולם השנייה, הוצאת יד ושם, ירושלים, 1975, עמ' 403-404 בית הקברות היהודי בסנדרה 1 בית קברות יהודי בסנדרה 2
טום הוגו

טום הוגו הרמנסן (בנורווגית: Tom Hugo Hermansen; נולד ב-27 באוקטובר 1979), מוכר בשמו הפרטי טום הוגו, הוא זמר, מוזיקאי וכותב שירים נורווגי. גר באוסלו. הוא זמר בלהקת קיינו הנורווגית. בקיץ 2018 ייסד ביחד עם בן זוגו את להקת קיינו הנורווגית וכתב את השיר "Spirit in the Sky". בהמשך הצטרפו אליו הזמרת הנורווגית אלכסנדרה רוטאן והזמר הסאמי פרד-רנה בוליו. הם התחרו במלודי גרנד פרי לשנת 2019 (כדי שהם ייצגו את נורווגיה באירוויזיון באותה שנה) עם אותו שיר. השיר זכה במקום הראשון ונבחר לייצג את נורווגיה באירוויזיון 2019. לבסוף הגיע השיר למקום השישי בגמר האירוויזיון. הוגו הצהיר במהלך ראיון כי הוא הומו. מדיה וקבצים בנושא טום הוגו בוויקישיתוף טום הוגו, ברשת החברתית פייסבוק טום הוגו, ברשת החברתית אקס (טוויטר) טום הוגו, ברשת החברתית אינסטגרם טום הוגו, במסד הנתונים הקולנועיים IMDb (באנגלית) טום הוגו, באתר ספוטיפיי טום הוגו, באתר MusicBrainz (באנגלית) טום הוגו, באתר דיזר טום הוגו, באתר Yandex.Music (ברוסית) טום הוגו, באתר Discogs (באנגלית) טום הוגו, באתר Songkick (באנגלית) טום הוגו, באתר Genius
אייסטה

אייסטה סמילגוויצ'יוטה (בליטאית: Aistė Smilgevičiūtė; נולדה ב-29 באוקטובר 1977) היא זמרת ליטאית. ייצגה את ליטא באירוויזיון 1999. אייסטה נולדה בפלונגה ולמדה פילולוגיה קלאסית באוניברסיטת וילנה. מאז 1996 היא חברה בלהקת "סקייל". ב-1999 היא זכתה בתחרות קדם האירוויזיון הליטאית ונבחרה לייצג את ליטא באירוויזיון בירושלים, בתחרות היא שרה את השיר "ציפור שיר" בניב סאמוגיטאית של השפה הליטאית ולבסוף סיימה במקום ה-20 עם 13 נקודות. ב-2012 הוענק לה ולהקתה אות מטעם נשיאת ליטא דליה גריבאוסקאיטה. מדיה וקבצים בנושא אייסטה בוויקישיתוף אייסטה, באתר MusicBrainz (באנגלית) אייסטה, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
צ'נג ויי

הרפובליקה העממית של סין זהו שם סיני; שם המשפחה הוא צ'נג. צ'נג ויי (במנדרינית: 程维, פין יין: Chéng Wéi; נולד 19 במאי 1983) הוא מיליארדר סיני, מייסד ומנכ"ל DiDi, פלטפורמת התחבורה הגדולה בסין. בשנת 2012, לאחר 8 שנים כעובד ב-AliPay, ייסד את "Beijing Orange Technology Co" ופרסם את פלטפורמת "דידי דאצ'" להזמנות מוניות. בפברואר 2015, מוזגה החברה עם קואיידי דאצ' ושמה שונה ל דידי קואיידי. באוגוסט 2016 רכשה דידי את החטיבה הסינית של Uber‏. צ'נג נולד ב-1983 בשאנגז'או, ג'יאנגשי. הוא קיבל תואר ראשון בניהול באוניברסיטת בייג'ינג לטכנולוגיה כימית. מדיה וקבצים בנושא צ'נג ויי בוויקישיתוף "Uber Has Always Looked Unstoppable. Then It Went to China". Bloomberg.com. נבדק ב-2016-10-10. הפרופיל של צ'נג באתר פורבס בעבר נקראה דידי קואיידי ודידי צ'ושינג 宋丽. "Didi Chuxing receives $600m investment from China Life Insurance - Business - Chinadaily.com.cn". www.chinadaily.com.cn. נבדק ב-2016-10-05. Beijing, Paul Carsten (2016-08-11). "Didi's Cheng Wei: Chinese patriot who tamed Uber". Reuters. נבדק ב-2016-10-07. "China taxi apps Didi Dache and Kuaidi Dache announce $6 billion tie-up". Reuters. 2017-02-14. נבדק ב-2016-10-09. Beijing, Alyssa Abkowitz in; Kong, Rick Carew in Hong (2016-08-01). "Uber Sells China Operations to Didi Chuxing". Wall Street Journal. ISSN 0099-9660. נבדק ב-2016-10-07. Kong, Eva Dou in Beijing andJuro Osawa in Hong (2016-08-17). "How Uber Rival's Founder Won Friends and Influenced Beijing". Wall Street Journal. ISSN 0099-9660. נבדק ב-2016-10-09. "Uber Has Always Looked Unstoppable. Then It Went to China". Bloomberg.com. נבדק ב-2016-10-07. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'יהאן וו

ג'יהאן וו (בסינית: 吳忌寒) הוא מיליארדר סיני, מייסד Bitmain (יחד עם מיקרי ג'אן), וידוע כתומך נלהב של ביטקוין קאש. בשנת 2013 ייסד וו את Bitmain Technologies, חברת הכרייה למטבעות דיגיטליים הגדולה בסין. בשנת 2018 הוא היה מדורג 3 ברשימת 40 תחת 40 של Furtune. על שינויים עסקיים בחוד החנית של ענפי הכלכלה וטכנולוגיה. הונו האישי הוערך בשנת 2018 בכ-2.39 מיליארד דולר. לוו תואר כפול בכלכלה ופסיכולוגיה מאוניברסיטת בייג'ינג. ג'יהאן וו, ברשת החברתית אקס (טוויטר) ג'יהאן וו, ברשת החברתית LinkedIn "Growing Pains For Bitcoin As Rival Factions Split The Currency In Two". 1 באוגוסט 2017. {{cite web}}: (עזרה) "Fortune The Ledger 40 under 40: Jihan Wu". 29 ביולי 2018. {{cite web}}: (עזרה) Datta, Deepan (2018-10-15). "Crypto Billionaires On The Rise In China Despite Crypto Ban" (באנגלית אמריקאית). נבדק ב-2018-11-08. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יהאן וו".
פורד 5000

פורד 5000 (באנגלית: Ford 5000) הוא דגם טרקטור שיוצר על ידי קונצרן הרכב פורד בין השנים 1964–2000 במפעלי "פורד" באירלנד וארצות הברית. בשנת 1965 השיקה פורד את דגם "פורד 3000" (אנ') מסדרת טרקטורי ה"מאות" (Hundred Series). בין השנים 1964–1979 יוצר עבור השוק האירופי, ה-"פורד 5,000" היה טרקטור לטווח בינוני, מתאים לחוות אירופאיות. הגרסה הצפון אמריקאית הייתה קרויה "Ford Major". מכירות דגם "פורד 500" התבטאו בעיקר בבריטניה ובאירלנד. בשנת 1971 הוכנסו שיפורים בדגם "פורד 5000". סוגי הנעות: הנעה 4x4, הנעה 2WD. קבינה פתוחה. קבינה סגורה לחלוטין. "פורד 5000" - שרטוט "פורד 5000" "פורד 5000" "פורד 5000" "פורד 5000" "פורד 5000" - מבט למנוע "פורד 5000" פורד טרקטור פורד סדרה N מדיה וקבצים בנושא פורד 5000 בוויקישיתוף פורד 5000, סרטון באתר יוטיוב פורד 5000, סרטון באתר יוטיוב פורד 5000, סרטון באתר יוטיוב פורד 5000, סרטון באתר יוטיוב מנוע "פורד 5000" The Field Guide to Ford Tractors מדגמי "פורד 500" machinerypete.com/listings/tractors/40-99-hp/ford/5000 "פורד 5000" barringtondieselclub.co.za/ford/ford-5000-tractor-engine פורד 5000 books.google.co.il/books Glastonbury, Jim. The Ultimate Guide To Tractors. ISBN 1-85361-515-3. פורד 5000 - תמונה eurominiature.eu/en/scale-116/523-ford-5000-with-canopy
בפרדס ליד השוקת

בפרדס ליד השוקת הוא פזמון שכתב יורם טהרלב, הלחינה נורית הירש וביצע יהורם גאון. השיר יצא לאור בשנת 1983. השיר נכלל באלבום "אמצע הדרך" שיצא לאור בשנת 1984. הוא הוצע תחילה על די גברי מזור לירדנה ארזי, אך זו לא רצתה להקליטו במצעד הפזמונים העברי השנתי לשנת התשמ"ד (1984) של רשת ג' ובמצעד של גלי צה"ל הגיע השיר למקום השני. השיר מדבר על הפרדס, שהיה בעבר מקום מפגש עבור זוגות אוהבים. סרטון השיר "בפרדס ליד השוקת" באתר יוטיוב "בפרדס ליד השוקת" באתר בית לזמר העברי "בפרדס ליד השוקת" באתר של אקו"ם מילות השיר "בפרדס ליד השוקת" באתר שירונט מוזיקה נשארת: ירדנה ארזי חוגגת 60, באתר ynet, 25 בספטמבר 2011 מבחר שירים, באתר האינטרנט של יורם טהרלב ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
יהדות בוליביה

יהדות בוליביה היא אחת הקהילות הקטנות בדרום אמריקה, והיא מתקיימת באזור בוליביה של היום. היהודים הראשונים שהגיעו לבוליביה היו אנוסים מספרד ופורטוגל במהלך המאה ה-16. האנוסים נאלצו להיטמע ככל האפשר באוכלוסייה שסביבם עקב הגעת האינקוויזיציה לבוליביה בשנת 1570. בשנת 1905 החלו גלי ההגירה הגדולים לבוליביה ממזרח אירופה (בעיקר מפולין) ובמהלכה גדלה הקהילה בצורה משמעותית ובשנת 1935 מנתה הקהילה כ-8,000 יהודים. במהלך מלחמת העולם השנייה, כתוצאה מהקשרים הטובים בין גרמניה הנאצית לבוליביה שונו חוקי ההגירה, ונאסרה כניסתם למדינה של שחורים, מונגולים ויהודים. בשנת 1945 מנתה קהילת המדינה כ-10,000 יהודים שחיו במצב כלכלי טוב למדי והקימו מוסדות חשובים כגון בתי כנסת, בתי קברות וכן ארגונים כגון ויצו ומכבי. עם השנים התרחשה הגירת יהודים אל מחוץ לבוליביה וכיום יש בה כ-500 יהודים בלבד המתרכזים בעיקר בלה פאס, קוצ'במבה ואורורו. בבוליביה קיימים שני בתי חב"ד. בעיר לה פאס קיים בית חב"ד קבוע, המנוהל על ידי הרב איציק קופצ'יק ורעייתו, והוא ממוקם במרכז העיר מול מלון הלובו. כמו כן בכפר רורה-נבאקה קיים בית חב"ד עונתי, המנוהל על ידי הרב שוקי גור ורעייתו, המיועד במיוחד עבור התרמילאים הישראלים הרבים אשר פוקדים את אזור הג'ונגלים של בוליביה. מסע אחרי נשמות אבודות, גילוי דעת, כ"ה תשרי תשפ"ב. מדיה וקבצים בנושא יהדות בוליביה בוויקישיתוף דף הפייסבוק הרשמי של בית חב"ד בוליביה שליחות במסירות נפש סרט תיעודי אודות בית חב"ד בוליביה, כינוס השלוחים העולמי, באתר חב"ד אינפו. ערך זה הוא קצרמר בנושא יהדות ובנושא בוליביה. אתם מוזמנים לתרום לוויקיפדיה ולהרחיב אותו.
הסטוג'ס

הסטוג'ס (באנגלית: Stooges) היא להקת רוק אמריקאית הנחשבת למבשרת מוזיקת הפאנק (Punk). הסטוג'ס בהנהגת הזמר איגי פופ פעלה משנת 1967 ועד לשנת 1974. בתקופה זו הקליטה הלהקה מספר אלבומי אולפן אשר נחשבו פורצי דרך בתחום המוזיקה, על ידי הצליל הגס והאלים שבישר למעשה את סגנון הפאנק שהופיע בסוף שנות ה-70. הופעותיה של הלהקה נחשבו גם הם לאירועים מושכי תשומת לב, וזאת בזכות הופעותיו הבוטות והפרועות של סולן הלהקה איגי פופ, שהופיע לרוב ללא חולצה, התפרע על הבמה וקפץ אל תוך הקהל. בעקבות סכסוכים פנימיים בין חבריה, התפרקה הלהקה בשנת 1974, וכל אחד מחברי הלהקה פנה לדרכו, כשהבולט מבין החברים, איגי פופ יצא לקריירת סולו מצליחה. בשנת 2003 שבו חברי הלהקה להופיע בפני קהל, ואף הוציאו אלבום חדש. איגי פופ הנער ניגן במספר להקות מאזור אן ארבור שבמישיגן ביניהן הפריים מוברס והאיגואנס. איגי ספג השראה שהובילה אותו להקים את הסטוג'ס לאחר שחזה בהופעה של להקת הדלתות באן ארבור. רון אשטון היה הגיטריסט וסקוט אשטון אחיו היה המתופף. אל האחים הצטרף נגן הבס דייב אלכסנדר. הופעת הבכורה של הלהקה הייתה באוניברסיטת מישיגן בשנת 1967. הסטוג'ס תויגו בכינוי "הסטוג'ס הפסיכדליים" כאשר נגנו עם להקת MC5 בגראנד בולרום שבדטרויט. בהופעה זו איגי צלל לתוך הקהל וספג חבטות מאיש בקהל. הסטוג'ס במהרה זכו לתדמית פרועה. איגי היה ידוע כמשולהב במיוחד על הבמה. בהופעה אחת אף ניסה לנגן על שואב אבק. בשנת 1968 הוחתמה הלהקה על ידי Elektra Records ושנה לאחר מכן הוציאה את אלבום הבכורה שלה שנקרא בפשטות The Stooges. בין שיריה המוכרים של הלהקה: "1969", "I Wanna Be Your Dog", "No Fun", "Loose","T.V. Eye", "Raw Power", "Gimme Danger" ו-"Search and Destroy". בשנת 2007 לאחר שנים רבות של הפסקת פעילות באולפני הקלטות, שבה הלהקה והוציאה את אלבום האולפן הרביעי של הלהקה "The Weirdness", כמו כן הקליטה הלהקה שיר מחווה "You Better Run", לנגן הבלוז הוותיק ג'וניור קימברוג'. בין השנים 2003-2008 הופיעה הלהקה בכל רחבי העולם. במהלך מסע זה הופיעה הלהקה לראשונה בישראל (ב-7 ביולי 2007). מסע ההופעות נקטע מספר פעמים בשל אירועים מצערים שפקדו את הלהקה ובהם גנבת הציוד כולו במונטריאול. בספטמבר הופיעה הלהקה בפעם האחרונה עם רון אשטון שנפטר מהתקף לב בינואר 2009. בראיון במאי 2009, הכריז פופ כי הוא עומד לשוב ולאחד את חברי הלהקה יחד עם הגיטריסט ג'יימס ויליאמסון ולהופיע עם שירי האלבום Raw Power תחת השם "איגי והסטוג'ס". בדצמבר של אותה שנה, הוכרז כי הלהקה מועמדת להצטרף להיכל התהילה של הרוק במהלך שנת 2010. The Stooges, 1969 Fun House, 1970 Raw Power, 1973 The Weirdness, 2007 Ready to Die, 2013 אתר האינטרנט הרשמי של הסטוג'ס (באנגלית) הסטוג'ס, ברשת החברתית פייסבוק הסטוג'ס, ברשת החברתית אקס (טוויטר) הסטוג'ס, באתר אפל מיוזיק (באנגלית) הסטוג'ס, באתר ספוטיפיי הסטוג'ס, באתר סאונדקלאוד (באנגלית) הסטוג'ס, באתר Last.fm (באנגלית) הסטוג'ס, באתר AllMusic (באנגלית) הסטוג'ס, באתר MusicBrainz (באנגלית) הסטוג'ס, באתר דיזר הסטוג'ס, באתר Discogs (באנגלית) הסטוג'ס, באתר Songkick (באנגלית) הסטוג'ס, באתר SecondHandSongs הסטוג'ס, באתר בנדקמפ הסטוג'ס, באתר בילבורד (באנגלית) nrg מעריב, גיטריסט הסטוג'ס רון אשטון נמצא מת בביתו, באתר nrg‏, 6 בינואר 2009 ליהיא לסלו, אשטון גיבור גיטרה, באתר nrg‏, 7 בינואר 2009 בן שלו, רון אשטון: אנטי גיבור גיטרה, באתר הארץ, 11 בינואר 2009 הסטוג'ס, באתר אנציקלופדיה בריטניקה (באנגלית)
פולימורפיזם (מדע החומרים)

בגאולוגיה או בהנדסת החומרים, פולימורפיזם מציין את יכולתו של חומר להתקיים בצורות גבישיות שונות, כאשר הוא לא משנה את הרכבו הכימי. למשל, לקלציט מבנה גבישי טריגונלי, אבל קיים לו פולימורף בשם ארגוניט שצורתו הגבישית היא אורתורומבית. דוגמה נוספת היא גביש הקווארץ, שיש לו מספר פולימורפים כמו טרידימיט וקריסטובליט. מדעי כדור הארץ מונים מספר סיבות למציאות הפולימורפים. הסיבה השכיחה היא יציבותו של הפולימורף בתנאים המאפיינים את מעמקי כדור הארץ, כמו לחץ גבוה וטמפרטורה גבוהה. כאשר מתרחש אירוע, שמשנה בצורה קיצונית את תנאי הסביבה של הגביש הפולימורפי, אין די זמן לפולימורף לעבור למצב הגבישי השכיח, והוא שומר על צורתו המקורית. מקור השם הוא פולי - הרבה, מורף – צורה, כלומר ריבוי צורות. מדיה וקבצים בנושא פולימורפיזם בוויקישיתוף ד"ר אבי סאייג, מה זה פולימורפיזם? מכון דוידסון ד"ר יהודית ארונהיים, פולימורפיזם בתעשייה הפרמצבטית, אתר hinet פולימורפיזם, באתר אנציקלופדיה בריטניקה (באנגלית) פולימורפיזם (קריסטלוגרפיה), דף שער בספרייה הלאומית ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
Paradise (מיני-אלבום של לנה דל ריי)

Paradise (בעברית: גן עדן) הוא המיני-אלבום השלישי של הזמרת-יוצרת האמריקאית לנה דל ריי. המיני-אלבום יצא לאור ב-9 בנובמבר 2012, על ידי חברות התקליטים אינטרסקופ רקורדס ופולידור רקורדס. באותו היום יצא מארז כפול שנקרא Born to Die: The Paradise Edition, אשר מכיל את אלבום האולפן הראשון שלה Born to Die, ואת המיני-אלבום עצמו. ב-15 ביוני 2012, הודיעה דל ריי שכתבה מספר שירים וכי הגרסה המחודשת של האלבום תצא לאור בנובמבר. ב-20 בספטמבר, הוציאה דל ריי סינגל שיווקי בשם "Blue Velvet", שקידם גם את הפרסומת שלה בחברת "H&M". ב-25 בספטמבר, חשפה דל ריי את רשימת השירים של המהדורה המחודשת, ובאותו יום הוציאה את הסינגל הראשון "Ride". ב-28 בספטמבר, הוציאה לאור את השיר "Burning Desire", בחנות ה-iTunes, אשר בהזמנת האלבום ב-iTunes בלבד. מידע על האלבום Paradise באתר MusicBrainz מידע על האלבום Paradise באתר AllMusic האלבום Paradise באתר Discogs האלבום Paradise באתר ספוטיפיי האלבום Paradise באתר דיזר האלבום Paradise באתר Yandex.Music (ברוסית) האלבום Paradise באתר אפל מיוזיק האלבום Paradise באתר טיידל האלבום Paradise באתר יוטיוב פטריק ברגר, ג'ף באסקר, כריס ברייד, אמיל הייני, דן הית', טים לרקומב, ריק נוולס, ג'סטין פארקר, ריק רובין "Paradise". Sanity. 2012. אורכב מ-המקור ב-2016-03-20. נבדק ב-23 באוקטובר 2012. {{cite web}}: (עזרה) "Born To Die- The Paradise Edition 12" Vinyl". Universal Music. נבדק ב-16 באוקטובר 2012. {{cite web}}: (עזרה) "Lana Del Rey: Paradise" (בגרמנית). JPC. 2012. נבדק ב-18 באוקטובר 2012. {{cite web}}: (עזרה) "Paradise". Amazon.com. 2012. נבדק ב-31 באוקטובר 2012. {{cite web}}: (עזרה) "Paradise by Lana Del Rey". iTunes Store (US). נבדק ב-3 באוקטובר 2012. {{cite web}}: (עזרה) "Paradise". Amazon.com. נבדק ב-31 באוקטובר 2012. {{cite web}}: (עזרה)
קרחון שינאן

קרחון שינאן (באנגלית: Shinnan Glacier ;ביפנית: 新南氷河) הוא קרחון בארץ המלכה מוד שבאנטארקטיקה. הקרחון זורם לכיוון צפון מערב ונשפך אל האוקיינוס הדרומי מזרחית לסלעי שינאן בחוף הנסיך אולף. הסלעים מסמנים את נקודת הגבול בין ארץ המלכה מוד, לבין ארץ אנדרבי. הקרחון מופה בהתבסס על סקרים על הקרקע ועל תצלומי אוויר, על ידי משלחת החקר האנטארקטית היפנית (Japanese Antarctic Research Expedition)(בין השנים 1962–1957). המשלחת היפנית קראה לקרחון "קרחון שינאן" - שמשמעו - "קרחון הדרום החדש". קרחון שינאן באתר הסקר הגאולוגי של ארצות הברית קרחון שינאן באתר הגאזט האנטארקטי של ממשלת אוסטרליה קרחון שינאן באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
סטרומייל סוויפט

סטרומייל עמנואל סוויפט (באנגלית: Stromile Emanuel Swift; נולד ב-21 בנובמבר 1979) הוא כדורסלן עבר אמריקאי, אשר שיחק בליגת ה-NBA בין השנים 2000–2009. בהתחשב בכך שנבחר בבחירה השנייה של דראפט ה-NBA‏ 2000, הקריירה של סוויפט נחשבת כמאכזבת, והבחירה בו על ידי ונקובר גריזליס זכתה לביקורות רבות לאורך השנים. ממוצעיו הכוללים לאורך הקריירה הם 8.4 נקודות, 4.6 ריבאונדים ו-1.2 חסימות למשחק. סוויפט נולד בעיר שריבפורט שבלואיזיאנה, ובשנת 1998 החל ללמוד באוניברסיטת המדינה של לואיזיאנה. בעונתו השנייה בקבוצת הכדורסל של האוניברסיטה רשם ממוצעים של 16.2 נקודות, 8.2 ריבאונדים ו-2.8 חסימות למשחק, והוביל אותה למעמד שמינית גמר טורניר אליפות המכללות (NCAA Sweet Sixteen), לראשונה מאז 1987. בסיום אותה עונה, שהייתה האחרונה שלו בליגת המכללות, זכה בתואר שחקן העונה של "המחוז הדרום-מזרחי" (SEC), ונבחר לחמישייה השנייה של העונה בליגת המכללות (Second-team All-American). בדראפט ה-NBA‏ 2000 נלקח סוויפט על ידי ונקובר גריזליס בבחירה השנייה, אחרי קניון מרטין שנבחר ראשון. חרף הציפיות הגבוהות ממנו, התקשה סוויפט בעונתו הראשונה בליגה וקלע 4.9 נקודות בממוצע למשחק בלבד. ב-4 העונות הבאות הציג שיפור קל, והעמיד במהלכן ממוצעים של 10.2 נקודות ו-5.4 ריבאונדים למשחק כשחקן ספסל. ב-20 בנובמבר 2002 קבע שיא מועדון של 8 חסימות במשחק הגריזליס מול פילדלפיה 76'. לקראת עונת 2005/2006 חתם על חוזה ל-4 עונות ביוסטון רוקטס. לאחר עונה אחת ביוסטון נשלח (יחד עם רודי גיי) בחזרה לממפיס, בתמורה לשיין באטייה. בפברואר 2008 הועבר בטרייד נוסף לניו ג'רזי נטס בתמורה לג'ייסון קולינס, וכשנה לאחר מכן שוחרר מהנטס וחתם על חוזה עד לסיום עונת 2008/2009 בפיניקס סאנס. בעונת 2009/2010 שיחק עבור שאנדונג ליונס מהליגה הסינית, בטרם פרש ממשחק בקיץ 2010. מדיה וקבצים בנושא סטרומייל סוויפט בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA ‏20 ה"באסטים" הגדולים ביותר מאז שנת 2000, באתר thesportster.com,‏ 11 בספטמבר 2018 ‏20 ה"באסטים" הגדולים בתולדות ה-NBA, באתר foxsports.com,‏ 20 באוקטובר 2016 נזכרים בדראפט 2000 הנוראי, באתר bleacherreport.com,‏ 22 ביוני 2015 סטטיסטיקות ה-NBA של סוויפט, באתר basketball-reference.com סטטיסטיקות המכללות של סוויפט, באתר sports-reference.com רשימת הנבחרים בדראפט 2000, באתר basketball-reference.com סטטיסטיקות המשחק בין ממפיס לפילדלפיה, באתר basketball-reference.com סוויפט חותם על חוזה ביוסטון, באתר הקבוצה, 2 באוגוסט 2005 ממפיס מצרפת את סוויפט וגיי, באתר הקבוצה, 12 ביולי 2006 סוויפט חותם על חוזה בפיניקס, באתר ESPN,‏ 5 במרץ 2009 סוויפט חותם על חוזה בשאנדונג, באתר cri.cn,‏ 17 בנובמבר 2009
היידי בריהל

היידי בריהל (בגרמנית: Heidi Brühl‏; 30 בינואר 1942 – 8 ביוני 1991) הייתה זמרת ושחקנית גרמנייה. ייצגה את גרמניה באירוויזיון 1963. בריהל נולדה בבוואריה, ב-1954 הופיעה לראשונה בקולנוע בסרט "Der letzte Sommer". ב-1955 שיחקה בסרט "Die Mädels vom Immenhof" המבוסס על ספר ילדים ומתפקיד זה התפרסמה. ב-1957 שיחקה בסרט "Bekenntnisse des Hochstaplers Felix Krull" המבוסס על רומן של תומאס מאן. ב-1960 ניסתה לראשונה לייצג את גרמניה באירוויזיון עם השיר "Wir wollen niemals auseinandergehen" אך הייתה במקום השני בתחרות המקדימה, השיר דורג גבוה ברשימת הלהיטים של גרמניה. ב-1963 ניסתה שוב פעם ובהצלחה לייצג את גרמניה בתחרות עם השיר "Marcel", באירוויזיון 1963 בלונדון, וסיימה במקום התשיעי. ב-1963 גם הייתה בתפקיד הראשי בסרט הפנטזיה "סינבד רב החובל". היא הכירה את השחקן האמריקאי ברט האלסיי ועברה לגור איתו ברומא, בסוף 1964 הם נישאו, ב-1970 עברו לארצות הברית והיא החלה להופיע בלאס וגאס. ב-1973 הופיעה בפרק של הסדרה קולומבו. ב-1975 שיחקה בסרטו של קלינט איסטווד "The Eiger Sanction". בנוסף היא גם עסקה בדיבוב של מספר סרטים. ב-8 ביוני 1991 מתה בריהל כתוצאה מסרטן השד. מדיה וקבצים בנושא היידי בריהל בוויקישיתוף היידי בריהל, ברשת החברתית Goodreads היידי בריהל, במסד הנתונים הקולנועיים IMDb (באנגלית) היידי בריהל, באתר AllMovie (באנגלית) היידי בריהל, באתר Rotten Tomatoes (באנגלית) היידי בריהל, במסד הנתונים הקולנועיים KinoPoisk (ברוסית) היידי בריהל, באתר אפל מיוזיק (באנגלית) היידי בריהל, באתר ספוטיפיי היידי בריהל, באתר Last.fm (באנגלית) היידי בריהל, באתר AllMusic (באנגלית) היידי בריהל, באתר MusicBrainz (באנגלית) היידי בריהל, באתר דיזר היידי בריהל, באתר Yandex.Music (ברוסית) היידי בריהל, באתר Discogs (באנגלית) היידי בריהל, באתר Genius היידי בריהל, באתר SecondHandSongs היידי בריהל, באתר טיידל (באנגלית) ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.
קתרינה פוליקסנה, רוזנת זולמס-רדלהיים

קתרינה פוליקסנה, רוזנת זולמס-רדלהיים (בגרמנית: Katharina Polyxena von Solms-Rödelheim‏; 30 בינואר 1702 – 21 במרץ 1765) הייתה אשתו של כריסטיאן קרל ריינהרד, רוזן ליינינגן-דאגסבורג-פאלקנבורג-היידסהיים. קתרינה פוליקסנה נולדה ב-30 בינואר 1702 באובריגהיים שהשתייכה לנסיכות הבוחר מפפאלץ, לגאורג לודוויג, רוזן זולמס-רדלהיים ואסנהיים ולשרלוטה זיבילה, רוזנת אהלפלדט, בתם של פרידריך, רוזן אהלפלדט ומריה אליזבת מליינינגן-דאגסבורג-הארטנבורג. ב-27 בנובמבר 1726 התחתנה קתרינה פוליקסנה עם כריסטיאן קרל ריינהרד, רוזן ליינינגן-דאגסבורג-פאלקנבורג-היידסהיים, ממנו נולדו לה 6 ילדים. ב-21 במרץ 1765 מתה קתרינה פוליקסנה בהיידסהיים, והיא בת 63 שנים. דרך בתה מריה לואיזה אלברטינה, רוזנת ליינינגן-דאגסבורג-פאלקנבורג, קתרינה פוליקסנה היא אם קדמונית של מרי מטק. ב-27 בנובמבר 1726 התחתנה קתרינה פוליקסנה עם כריסטיאן קרל ריינהרד, רוזן ליינינגן-דאגסבורג-פאלקנבורג-היידסהיים, ממנו נולדו לה 6 ילדים: יוהאן קרל לודוויג, רוזן ליינינגן-דאגסבורג-פאלקנבורג (1727–1734) מריה לואיזה אלברטינה, רוזנת ליינינגן-דאגסבורג-פאלקנבורג (1729–1818), התחתנה עם גאורג וילהלם, נסיך הסן-דרמשטדט פוליקסנה וילהלמינה, רוזנת ליינינגן-דאגסבורג-פאלקנבורג (1730–1800), התחתנה עם לודוויג אמיך, נסיך ליינינגן סופיה שרלוטה פרנציסקה, רוזנת ליינינגן-דאגסבורג-פאלקנבורג (1731–1781) אלכסנדרינה, רוזנת ליינינגן-דאגסבורג-פאלקנבורג (1732–1809), התחתנה עם היינריך האחד עשר, נסיך רויס-גרייץ קרולינה פליציטס, רוזנת ליינינגן-דאגסבורג (1734–1810), התחתנה עם קרל וילהלם, נסיך נסאו-אוזינגן קתרינה פוליקסנה, רוזנת זולמס-רדלהיים